09/07/2012 | Administración LocalMunicipal
Boimorto
Acordos adoptados na sesión celebrada polo Pleno da Corporación en data 28/06/2012

O Pleno municipal en sesión ordinaria celebrada en data 28/06/2012 acordou: a) Aprobar o acordo municipal regulador dos prezos públicos pola prestación dos servizos e actividades da piscina municipal descuberta e do ximnasio municipal e a modificación do acordo municipal regulador do prezo público pola utilización do albergue de peregrinos que a continuación se reproducen literalmente para a súa publicación e entrada en vigor. No uso das facultades conferidas polos artigos 2.1 apartado e, e 127 do Real Decreto legislativo 2/2004 de 5 de marzo, polo que se aproba o texto refundido da Lei reguladora das facendas locais, o Concello de Boimorto poderá establecer e esixir prezos públicos que se regularán polo desposto nos artigos 41 e 47 do citado texto refundido, pola Lei 8/1989, de 13 de abril, de taxas e prezos públicos e polo preceptuado na presente ordenanza. O obxecto deste acordo é desenvolver a normativa ámbito e procedementos de esixencia dos prezos públicos por utilización dos servizos de piscina municipal descuberta asi como ximnasio, plo que a actividade obxecto do presente prezo público está constituída pola prestación de servizos e realización de actividades na piscina municipal descuberta de Boimorto e no ximnasio municipal, así como a utilización das instalacións municipais dedicadas específicamente á prestación dos ditos servizos, considerando estes pezos públicos como contraprestación specuniarias que se satisfagan pola prestación destes servizos. Están obrigados ao pagamento do prezo público os/as que soliciten, utilicen ou se beneficien da prestación dos servizos prestados na piscina municipal ximnasio ou das súas instalacións. No caso de que os/as beneficiarios/as sexan menores de idade e/ou incapacitados/as, considerarase suxeito obrigado ao pagamento aos pais/nais ou titores/as. A obriga de pagamento nace dende que se inicie a pretación dos servizos non aplicandose prorratas as cuotas de socio para un ou os dos servizos por solicitarse a mediados da mensualidade o u por darse baixas antes do fin do ano, ou tempada na piscina municipal O importe dos prezos públicos será de: 3.1. Carné familiar de socios tempada de piscina municipal descuberta e ximnasio municipal para todo o ano ( ata 31/12 de cada anualidade ) para ximnasio e piscina incluindo tódolos membros da unidade familiar con fillos ata 18 anos cumplidos ( inda que na anualidade se supere esta idade ): 20,00 €. 3.2. Carné individual socio tempada de piscina municipal descuberta e ximnasio municipal para todo o ano ( ata 31/12 de cada anualidade ) 10,00 €. 3.3 Entrada individual tempada de piscina: - Menores de 18 anos ( incluidos os 18 anos ): 0,50 €. - Adultos: 1 €. 3.7. Cursos de natación - Menores: 8,00 €. - Adultos ( 18 ou máis anos ): 15,00 €. O abono da tarifa por curso non dará dereito ao uso das instalacións da piscina durante o curso correspondente tendo que pagar prezo público cada asistente ó curso polo disfrute da/s instalación/s. A obriga de pagamento do prezo público nace no momento no que se solicite a prestación do/s servizo/s devengándose toda a mensualidade sen prorrateo. No caso de entradas puntuais deberá facerse o ingreso con carácter previo á entrada nas instalacións. Nos demáis casos no momento da solicitude do servizo. O pagamento realizarase no momento de obtención do/s carné/s, coa compra da entrada/s individual/is ou coa inscripción no/s curso/s de natación.5.1 Unicamente procederá devolución do importe total ou parcial destes prezo/s público/s ingresado/s cando o/s servizo/s ou actividade/s gravada/s non se presten ou desenvolvan por causas non imputables ó interesado.5.2 O importe da devolución será parcial e proporcional ao tempo, intensidade ou factor determinante do grao de realización da prestación, ou ben total cando non tivese nacido a obriga de pagamento.5.3 En caso ningún procederase á devolución dos ingresos ralizados por faltas de asistencia dos interesados por razóns alleas ó Concello de Boimorto nin cando non se comunique ao Concello de ser o caso á baixa na actividade, antes do seu inicio. Contra os acordos de establecemento, modificación e fixación destes prezos públicos, así como contra os actos de xestión, liquidación, recadación e inspección, deberá interpoñerse o recurso de reposición específicamente previsto a tal efecto no artigo 14 do Real decreto legislativo 2/2004 de 5 de marzo polo que se aproba o texto refundido da Lei reguladora das facendas locais.7.1 Para o non previsto no presente acordo estarase ao disposto no Real Decreto Lexislativo 2/2004 de 5 de marzo, polo que se aproba o texto refundido da Lei reguladora das facendas locais, na Lei 8/1989 de 13 de abril de taxas e prezos públicos, na Lei 47/2003 de 26 de novembro, xeral orzamentaria no Real decreto 939/2005 de 29 de xullo polo que se aproba o Regulamento xeral de recadación e demais normativa que a complemente ou substitúa.7.2 O presente acordo, unha vez aprobada polo Pleno municipal, entrará en vigor logo de publicarse o seu texto íntegro no Boletín Oficial da Provincia e pasado o prazo o que se refiren os artigos 70.2 e 65.2 do citado corpo legal permanecendo vixente ata a súa modificación ou derrogación expresa. B De conformidade co previsto no artigo 127, (en relación có Capítulo 6 do Titulo 1 artigos 41 a 47 do Texto refundido da lei reguladora das facendas locais aprobado por Real Decreto lexislativo 2/2004 de 5 de marzo, este Concello establece o prezo público pola utilización do/s servizo/s de aloxamento de peregrinos ofertados polo Concello de Boimorto, especificado a súa contía no artigo 3, prezo público que se rexerá pola presente normativa asi como o establecemento por acordo da Xunta de goberno local anual dos prezos públicos polos servizos do albergue determinados en Regulamento de funcionamento en relación con fomento do turismo rural para cada un dos servizos relacionados có albergue e o fomento do turismo rural en Boimorto. A/s condición/s de prestación do/s servizo/s de aloxamento rexerase polo Regulamento de funcionamento deste servizo. Están obrigados ó pago do prezo público regulado nesta Ordenanza as persoas físicas ou xuridicas que sexan usuarios ou beneficiarios dos servizos ou actividades prestados ou realizados por este Concello relacionadas có aloxamento e pernocta de peregrinos ou usuarios do albergue. A contía do prezo públco regulado neste acordo será de 5€ por usuario e noite para peregrinos. Os servizos do albergue determinados en Regulamento de funcionamento en relación con fomento do turismo rural permitirán o establecemento de prezos públicos aprobados por acordo da Xunta de goberno local anualmente para cada un dos servizos relacionados có albergue e o fomento do turismo rural en Boimorto. A obriga de pago do prezo público nace dende que se preste o servizo e decir no momento de autorización da entrada nos lugar de aloxamento ( A Telleira ), previa sinatura de solicitude ( prevista no Regulamento de funcionamento do/s servizo/s de aloxamento ) polo/a usuario/a, pagandose o prezo público, como réxime de administración e cobranza, coa retirada da oportuna autorización para a entrada. O réxime específico de pago de servizos do albergue para usuarios non peregrinos adaptarase o establecido nas normas do taboleiro de anuncios do albergue en función dos servizos solicitados así como no regulamento de funcionamento deste servizo. Non se preven exencións nin bonificacions no presente acordo. O presente acordo que modifica o acordo municipal Nº 19 regulador do prezo público pola utilización dos servizos de aloxamento de peregrinos no Concello de Boimorto, entrará en vigor unha vez publicado no Boletín Oficial da Provincia e transcorrido o prazo ó que se refire o artigo 70.2 en relación co artigo 65.2 da Lei 7/85, reguladora de bases do réxime local, modificada pola Lei 11/1999, do 21 de abril, e comezará a aplicarse a partir do día seguinte, permanecendo vixente ata que se acorde a súa modificación ou derrogación expresa. Contra esta modificación do regulamento poderá interpoñerse recurso contencioso administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da publicación no Boletín Oficial da Provincia. b) Asimesmo aprobou inicialmente; a modificación da ordenanza nº 12 reguladora do prezo público pola prestación do servizo de axuda a domicilio para a súa adaptación ó establecido no Decreto 99/2012 de 16 de marzo polo que se regulan os servizos sociais comunitarios e o seu financiamento; aprobar inicialmente o Regulamento de réxime interior de voluntariado, o Regulamento de creación de ficheiros de datos de carácter persoal, e o Regulamento de funcionamento do albergue de peregrinos e en aplicación do artigo 49c) da Lei 7/1985 de 2 de abril de bases do réxime local proceder á información pública e audiencia ós interesados durante o prazo de trinta días hábiles que comenzarán a contarse a partir do seguinte ó da publicación no BOP e no taboleiro de edictos do Concello, considerándose os acordos de aprobación inicial como definitivos de non presentarse reclamacións procedendo á publicación integra destes acordos para a súa entrada en vigor. c) Na mesma sesión ordinaria aprobouse inicialmente a modificación de créditos nº 6/2012 subexpediente de crédito extraordinario 2/2012 e tramitar o expediente para a súa entrada en vigor aplicando o disposto no artigo 177 do Texto refundido da lei reguladora das facendas locais e o artigo 38 do Real Decreto 500/1990 de 20 de abril, polo que se somete a período de exposición ao público de quince días hábiles a partir da publicación no BOP considerándose o acordo de aprobación inicial como definitivo de non presentarse reclamacións O que se fai público os efectos oportunos. Boimorto, 29 de xuño de 2012 O alcalde Asdo.- José Ignacio Portos Vázquez